Source: http://docplayer.fi/4145598-Biopolttonesteiden-turvallinen-jakelu-loppuraportti.html
Timestamp: 2018-01-18 02:29:25+00:00
Document Index: 13798866

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Biopolttonesteiden turvallinen jakelu: Loppuraportti - PDF
Download "Biopolttonesteiden turvallinen jakelu: Loppuraportti"
1 TUTKIMUSRAPORTTI Nro VTT-R Biopolttonesteiden turvallinen jakelu: Loppuraportti Kirjoittajat: Luottamuksellisuus: Jaakko Paasi, Reima Lahtinen, Tapio Kalliohaka, Matti Kytö Julkinen
2 1 (38) Raportin nimi Biopolttonesteiden turvallinen jakelu: Loppuraportti Asiakkaan nimi, yhteyshenkilö ja yhteystiedot Asiakkaan viite BioJakelu-yritysryhmä, Tuotekehitys Oy Tamlink, Jari Erkkilä Projektin nimi Projektin numero/lyhytnimi Biojakelu Raportin laatija(t) Sivujen/liitesivujen lukumäärä Jaakko Paasi, Reima Lahtinen, Tapio Kalliohaka, Matti Kytö 38/- Avainsanat Raportin numero biopolttoaineet, polttonesteiden jakelu, etanolibensiini, VTT-R biodiesel Tiivistelmä Tämä raportti on yhteenveto Tekesin tukeman yritysryhmähankkeen Biopolttonesteiden vaikutukset jakeluasemalaitteiden elinkaareen (BIOJAKELU) keskeisistä tuloksista. Hankkeen tavoitteena oli kehittää biopolttonesteiden jakeluun liittyvän arvoverkoston eri yritysten valmiuksia toteuttaa biopolttonesteiden jakelu liiketoiminnallisesti kestävällä ja turvallisella pohjalla. Raportin painopiste on turvallisuuteen liittyvissä kysymyksissä. Hankkeen tutkimuksissa keskityttiin käytännön kokein tarkastelemaan polttonesteiden jakelussa käytettävien materiaalien yhteensopivuutta erilaisten biopolttonesteiden kanssa sekä arvioimaan biopolttonesteiden jakeluun liittyviä syttymisriskejä ja esittämään toimenpiteitä niiden minimoimiseksi. Tulosten perusteella HVO-diesel (kuten NExBTL) ei aiheuta muutoksia nykykäytäntöihin, sama pätee vähäisille etanolilisäyksille bensiiniin (10 til-% saakka). Sen sijaan korkeaseosetanolipolttonesteiden (KSEP) sekä RME/FAME-biodieselin turvallinen jakelu edellyttää joitain muutoksia nykykäytäntöihin. Tarvittavat muutokset on esitetty tässä raportissa. Yleisenä johtopäätöksenä voidaan todeta, että biopolttonesteiden käyttöönotto on askel turvallisempaan suuntaan suhteessa bensiinijakeluun. Bensiinin turvallinen jakelu on pitkän ajan myötä syntyneen kokemuksen tulosta. Kun biopolttonesteiden edellyttämät muutokset saadaan vietyä käytäntöön, kaikki edellytykset turvalliselle polttonestejakelulle ovat olemassa. Luottamuksellisuus Tampere Allekirjoitukset Julkinen Jaakko Paasi Johtava tutkija Arto Säämänen Erikoistutkija, tarkastaja VTT:n yhteystiedot Jaakko Paasi, VTT, PL 1300, Tampere Jakelu (asiakkaat ja VTT) Timo Määttä Teknologiapäällikkö, hyväksyjä VTT:n nimen käyttäminen mainonnassa tai tämän raportin osittainen julkaiseminen on sallittu vain VTT:ltä saadun kirjallisen luvan perusteella.
3 2 (38) Alkusanat Tämä raportti on yhteenveto Tekesin tukeman yritysryhmähankkeen Biopolttonesteiden vaikutukset jakeluasemalaitteiden elinkaareen (Biojakelu) keskeisistä tuloksista. Hankkeen tavoitteena oli kehittää biopolttonesteiden jakeluun liittyvän arvoverkoston eri yritysten valmiuksia toteuttaa biopolttonesteiden jakelu liiketoiminnallisesti kestävällä ja turvallisella pohjalla. Biojakelu-yritysryhmässä oli mukana niin energia- ja jakeluyhtiöitä, jakeluasemalaitteiden valmistajia ja toimittajia, sekä jakeluasemien ja mittarikenttien suunnittelua ja urakointia harjoittavia yrityksiä. Hankkeen yritysosapuolet olivat: Neste Oil Oyj, SOK ABC, St1 Oy, NEOT Oy, Autotank Oy, J K Pajarinen & Co, Labkotec Oy, Oy U- Cont Ltd, Wavin-Labko Oy, Asennusliike Lahtinen Oy, Hartela Oy sekä hankkeen hallinnollisena koordinaattorina Tuotekehitys Oy Tamlink. Yritysryhmä osti Tekes-tuella VTT:ltä asiantuntijatyötä tukemaan yritysten omia Biojakelu-tutkimus- ja kehitystavoitteita. Hankkeen kesto oli Loppuraportin painopiste on hankkeen sisällön mukaisesti biopolttonesteiden jakelun turvallisuuteen liittyvissä kysymyksissä. Aluksi annetaan johdantona kirjallisuuden perusteella saatu yleiskatsaus biopolttonesteisiin, mistä sitten edetään hankkeen tavoitteiden esittelemisen jälkeen varsinaisiin tutkimustuloksiin. Tutkimustuloksissa on tarkasteltu erikseen jakeluasemamateriaalien ja biopolttonesteiden yhteensopivuutta sekä biopolttonesteiden syttymisriskejä. Tutkimustulokset on raportoitu yksityiskohtaisesti ja luottamuksellisesti hankkeen kuluessa Biojakelu-yritysryhmälle. Tässä julkisessa yhteenvetoraportissa keskitytään turvallisuuteen liittyviin näkökulmiin. Tutkimustulosten jälkeen siirrytään toimialaa koskeviin suosituksiin ja johtopäätöksiin. Tekijät haluavat kiittää BioJakelu-yritysryhmää ja hankkeen johtoryhmän jäseniä Tuotekehitys Oy Tamlink / Jari Erkkilä, SOK ABC / Tiina Vehmala, ST1 Finland Oy / Mikko Reinekari, Neste Oil Oyj / Martti Mäkelä, NEOT Oy / Elina Leskelä, Heidi Hirvelä, Asennusliike Lahtinen Oy / Eero-Matti Lehtiniemi, Autotank Oy / Risto Viitanen, Hartela Oy / Aimo Valtonen, J K Pajarinen & Co / Vesa Raja-aho, Labkotec Oy / Jarkko Latonen, Oy U- Cont Ltd / Jarmo Hänninen, Wavin-Labko Oy / Teppo Parviainen saamastaan tuesta. Erityiskiitokset Björn Herlinille, Räddningsverket, liittyen Ruotsissa tehtyihin E85- polttonesteen syttymäriskitarkasteluihin, Martin Glorille, Swiss Institute for Safety and Security, liittyen etanoli-bensiiniseosten syttymäparametrien määrittämiseen, Seppo Enbomille, VTT, työhygieniatarkasteluista, sekä Riku Vuoriselle, Raija Ilménille, Matti Niinistölle ja Seija Kivelle, VTT, avustamisesta kokeellisessa toiminnassa. Tampereella Tekijät
4 3 (38) Sisällysluettelo 1 Biopolttonesteet Lähtökohta Biopolttoaineiden tuotanto Etanoli Eetterit Kasviöljyjen esterit Hydratut kasviöljyt ja BTL Biopolttoaineiden ominaisuuksia Etanoli Eetterit Kasviöljyjen esterit (biodieselit) Hydrattujen dieseleiden ominaisuudet Biopolttoaineiden käyttö moottoreissa Etanoli-bensiiniseokset Kasviöljyjen metyyliesterit (FAME) dieselmoottoreissa 13 2 Biojakelu-hankkeen tavoitteet 15 3 Materiaalien ja biopolttonesteiden yhteensopivuus Perusperiaatteet Koejärjestelyt Tulokset Yleistä Metallit Muovit ja elastomeerit (kumit) Maanalaiset poltoaineputkistot Pumppuletkut Venttiilit, liitoskappaleet yms Säiliöiden pinnoitteet Keskustelua Johtopäätökset ja materiaalisuositukset Etanolipitoiset polttoaineet NExBTL-diesel FAME-biodiesel 25 4 Biopolttonesteiden syttymäriskit Perusperiaatteet Koejärjestelyt Tulokset Syttymisparametrit Polttonesteiden sähkönjohtavuus Polttonesteen varautuminen jakelumittarissa 31
5 4 (38) 4.4 Keskustelua Johtopäätökset 33 5 Muita turvallisuusnäkökulmia KSEP-polttonestelaatujen merkintä Työhygienia Kokonaisuuden hallinta 35 6 Johtopäätökset 36 Lähdeviitteet 38
6 5 (38) 1 Biopolttonesteet 1.1 Lähtökohta EU tasolla on yleisenä tavoitteena vähentää riippuvuutta tuontienergiasta ja hidastaa kasvihuoneilmiötä. Lisäksi fossiilisten polttoaineiden hintojen kehitys tukee vaihtoehtojen etsimistä. Näin ollen paineet biopolttoaineiden käytön lisäämiselle sekä energian tuotannossa että liikennesektorilla kasvavat. Euroopan Komission Green Paper Towards a European Strategy for the Security of Energy Supply on asettanut tavoitteen nostaa vaihtoehtoisten liikennepolttoaineiden osuus 20 %:iin vuoteen 2020 mennessä. Direktiivi 2003/30/EC asettaa tavoitteeksi 5,75 % tason (energiasisältönä mitattuna) vuoteen 2010 mennessä. Suomessa Kauppa- ja teollisuusministeriö asetti syksyllä 2005 työryhmän miettimään liikenteen biopolttoaineiden tuotannon ja käytön edistämistä Suomessa. Ryhmä suositteli portaittain nousevaa käyttövelvoitetta ensisijaisena edistämiskeinona. Sittemmin velvoite asetettiinkin, jopa työryhmän esittämää suuremmin nousuportain. Vuonna 2008 käyttövelvoite on 2 % (energiaekvivalentti), vuonna % ja vuonna 2010 ehdollisena 5,75 %. Velvoite on jakeluyhtiökohtainen mutta joustava siten, että puhdasta biopolttoainetta tai biopolttoaineita sisältäviä polttoaineita voidaan myydä halutulla alueella ja haluttuna aikana, kunhan velvoite vuositasolla täyttyy. Esimerkiksi puhtaan biodieselin myynti kesäaikaan pääkaupunkiseudulla voi riittää täyttämään yhtiön vuosittaisen käyttövelvoitteen. Velvoitteilla voidaan myös käydä kauppaa. Yhtiö, joka ylittää vuotuisen velvoitteensa, voi myydä yli menevän osuuden jollekin toiselle yhtiölle. Eurooppalaiset polttoainestandardit EN 228:2004 ja EN 590:2004 sallivat 5 % etanolia bensiinissä ja 5 % kasviöljyn metyyliesteriä (FAME) dieselissä ilman, että niistä tarvitse ilmoittaa polttoainepumpussa. Näiden rajojen puitteissa tiedetään jo käytännön kokemuksen perusteella, että polttonesteiden jakelu voidaan toteuttaa turvallisesti nykyisiä käytäntöjä ja määräyksiä vastuullisesti noudattamalla. Biojakelu-hankkeen tarkastelun kohteena olivatkin polttonesteseokset, joissa biokomponenttien osuus ylittää EN 228:2004 ja EN 590:2004 sallimat rajat. EN590 standardia ollaan päivittämässä niin, että FAMEn sallittu määrä dieselpolttoaineessa nousee 7 tilavuusprosenttiin ja suunnitteilla on edelleen nosto 10 %:iin (lähde CEN/TC 19/WG 24 N269, ). Myös etanolin sallittu määrä bensiinissä nousee suurella todennäköisyydellä 10 tilavuusprosenttiin lähivuosina.
7 6 (38) 1.2 Biopolttoaineiden tuotanto Tällä hetkellä biopolttoainevalikoima perustuu pitkälti erikseen viljeltyihin raakaaineisiin, kuten sokeriruoko-, maissi- tai viljaetanoli sekä kasviöljyihin, kuten rypsi- tai palmuöljyyn pohjautuva biodiesel. Etanoli on eniten käytetty biopolttoaine maailmanlaajuisesti tarkasteltuna. USA ja Brasilia ovat selvästi suurimmat tuottajamaat. EU:n bioetanolin tuotanto on vain murto-osa näiden maiden tuotannosta (kuva 1). Euroopassa biodiesel, jolla tässä tarkoitetaan rypsitai rapsiöljyn metyyliesteriä (RME), on yleisin biopolttoaine. USA:ssa soijaöljy on yleisin biodieselin raaka-aine. Soijaöljyn tuotanto on yleistymässä voimakkaasti myös Etelä-Amerikassa. Aasiassa vastaavasti panostetaan palmuöljyn tuotantoon. Palmuöljyn tuotantovolyymi on suuri jo nyt ja öljyn hinta verrattuna muihin kasviöljyihin on alhaisempi. Siksi palmuöljy nähdäänkin useissa maissa potentiaalisena biopolttoaineiden raaka-aineena. Myös eläinrasvat ja käytetyt kasviöljyt ovat olemassa olevia vaihtoehtoja biopolttoaineiden tuotannossa, mutta maailmanlaajuisesti niiden osuus kokonaistuotannosta on toistaiseksi marginaalinen. Tuotannon laajetessa joudutaan tarkastelemaan entistä tarkemmin kestävän tuotannon periaatteita. Elintarvikkeiden globaali hinnan nousu on myös nostanut voimakasta kritiikkiä viljeltyjen ruokapohjaisten raaka-aineiden käyttöä kohtaan. Siksi onkin odotettavissa, että v mennessä biopolttoaineiden raakaainepohja laajentuu ei-ruokapohjaisten kasviöljyjen metsäbiomassan ja biojätteiden laajamittaiseen hyväksikäyttöön. EU vs. USA and Brazil (2005 production) Million Litres EU Brazil USA Kuva 1. Etanolin ja biodieselin tuotanto EU:ssa, Brasiliassa ja USA:ssa. (http://www.ebio.org/downloads/publications/060509_ebio_wbc_seville_2006 _def.pdf)
8 7 (38) Etanoli Etanolia valmistetaan pääasiassa käymistietä. Noin 60 % maailmassa tuotetusta etanolista on valmistettu sokeripitoisista viljelykasveista kuten sokeriruo osta ja sokerijuurikkaasta, suurin osa lopusta valmistetaan viljasta. Viljan tärkkelys on muutettava ennen käyttämistä (fermentointia) sokereiksi hydrolyysin avulla. Suomessa etanolia valmistetaan pääasiassa ohrasta sekä jonkin verran myös perunasta ja biojätteistä. Ohrasta ja perunasta saatu etanoli käytetään nykyisin kokonaisuudessaan alkoholijuomien ja teollisuustuotteiden raaka-aineeksi. ST1 Biofuels Oy:n etanolin valmistusprosessi tuottaa biojätteistä käymiseen ja haihdutukseen perustuvalla prosessilla noin 85 %:sta etanoli-vesiseosta tyypillisesti jätteiden syntypaikalle sijoitetussa tehtaassa. Tuote jalostetaan erillisessä absolutointiyksikössä bensiiniin sekoitettavaksi 99,8 %:ksi etanoliksi Eetterit Eettereitä voidaan valmistaa öljynjalostamolla hyödyntäen jalostamon sivuvirtoja. Polttonestekäyttöön valmistetaan seuraavia eettereitä: MTBE (methyl-tertbutyylieetteri), ETBE:n (ethyl-tert-butyylieetteri) sekä TAMEa (tert-amylmetyylieetteri) Kasviöljyjen esterit Puhtaat kasviöljyt sopivat huonosti liikennepolttoaineiksi. Vaihtoesteröinnillä, jossa esteri ja alkoholi muutetaan toiseksi esteriksi ja toiseksi alkoholiksi, kasviöljy saadaan paremmin moottorikäyttöön sopivaan muotoon. Metanolin avulla vaihtoesteröidyn tuotteen yleisnimitys on FAME (Fatty Acid Methyl Ester). Euroopassa biodieselillä tarkoitetaan rypsi- tai rapsiöljyn metyyliesteriä (RME rape seed methyl ester). Siinä kasviöljyn triglyseridit on hajotettu yksittäisten rasvahappojen metyyliestereiksi. Eri kasviöljyjen rasvahappokoostumus vaihtelee paljon, siten myös vaihtoesteröinnillä tuotetun polttoaineen ominaisuudet vaihtelevat. Myös raaka-aineiden puhtaus on tärkeätä. Kiinteiden epäpuhtauksien suodatus, veden poisto ja mahdollisesti vapaiden rasvahappojen poisto ovat tavanomaisia raaka-aineen esikäsittelyjä Hydratut kasviöljyt ja BTL Diesel-polttonestettä voidaan valmistaa teollisuusmittakaavassa myös vetykäsittelemällä kasvi- ja eläinrasvoja. Tulevaisuudessa myös biomassan kaasutus yhdistettynä Fischer-Tropcsh nesteytykseen lienee todellisuutta (kuva 2) ja otettaneen käyttöön. Yleisesti optimaalinen prosessikoko kasvaa siirryttäessä hydraukseen (vetykäsittelyyn) ja edelleen kaasutukseen, mikä tarkoittaa myös tarvittavien investointien kasvamista. Näistä kasviöljyestereitä pidemmälle jalostetuista tuotteista käytetään yleisesti seuraavia lyhenteitä:
9 8 (38) HVO = hydrattu kasviöljy (hydrated vegetable oil), esim. NExBTL BTL = Bio-to-Liquids, biomassan kaasutus ja kaasutustuotteiden nesteytys Neste Oil Oyj:n kehittämässä prosessissa kasviöljyistä ja eläinrasvoista tuotetaan korkealaatuista HVO-dieseliä, jonka tuotenimi on NExBTL. Ensimmäinen tuotantolaitos käynnistyi Porvoossa kesällä Samankaltaista teknologiaa hyödyntäviä tuotantolaitoksia on otettu käyttöön mm. Brasiliassa. Fischer-Tropsch nesteytys on tunnettua tekniikkaa, jolla tuotetaan nestemäisiä polttoaineita maakaasusta (GTL, Gas to Liquid) mm. Malesiassa ja Etelä- Afrikassa. Ensimmäinen kaupallinen BTL laitos on rakennettu Freibergiin Saksaan. Sinänsä tunnetun tekniikan soveltamisessa biomassalle on kuitenkin ilmennyt paljon ongelmia (Blades 2005, Shell information AMFI Newsletter 3/2006 minkä vuoksi mennee vielä vuosia ennen kuin BTL on laajalti käytössä oleva tekniikka biopolttonesteiden tuotannossa. BIODIESEL PROCESSES Vegetable Oils Esterification Vegetable oil esters (VOE) Vegetable Oils & animal fats Hydrotreating HVO (e.g. NExBTL) Biomass Gasification & Fischer- Tropsch BTL C n H 2n+2 C n H 2n+2 Kuva 2. Kaaviokuva erilaista biodiesel prosesseista. 1.3 Biopolttoaineiden ominaisuuksia Etanoli EU:ssa hyväksyttiin standardi EN polttoaineessa käytettävälle etanolille joulukuussa 2007 (taulukko 1). Yksittäisistä maista ainakin Ruotsi ja Puola ovat laatineet omat standardinsa polttoaineeseen sekoitettavalle etanolille. USA:ssa standardi ASTM D 4806 määrittää vaatimukset vedettömälle etanolille, jota sekoitetaan yleisesti 10 % bensiiniin.
10 9 (38) Taulukko 1. Eurooppalaisen EN standardin vaatimukset vedettömälle etanolille sekä Brasilian etanolipolttoaineille asettamia vaatimuksena (Nylund ym.) EN 15376:2007 standardin vaatimukset Brasilia vedetön etanoli Etanoli + korkeammat alkoholit >98,7 p-% > 99.3 t-% Etanoli > 99.3 t-% C3-C5 alkoholit < 2 p-% Metanoli < 1 p-% Hiilivetyjä max 3.0 t-% vesi max 0,3 p-% tiheys, g/ml max epäorgaaninen kloori, mg/l max 20,0 kupari, mg/kg max 0,100 max 0.07 happopit. (etikkahappona) max 0,007 p-% max 30 mg/l ulkonäkö kirkas kirkas, ei sakkaa väri väritön tai kellertävä fosfori max 0,50 mg/l liukenematon aines max 10 mg/100 ml rikki max 10,0 mg/kg Etanoli sopii sellaisenaan ottomoottorin polttoaineeksi, Brasiliassa sitä käytetäänkin laajasti. Euroopassa ja USA:ssa etanolia käytetään bensiinin joukossa pieninä pitoisuuksina tai E85 polttoaineessa. E85 polttoaineessa 85 % on etanolia ja 15 % bensiiniä. Bensiini tarvitaan parantamaan kylmäkäynnistyvyyttä, parantamaan liekin näkyvyyttä (turvallisuustekijä) ja denaturoimaan etanoli. Metanoli palaa näkymättömällä liekillä, etanolin liekki on heikosti näkyvä. E85 polttoainetta käytetään ns. FFV ajoneuvoissa (Flexible Fuel Vehicle), jotka toimivat paitsi bensiinillä ja E85 polttoaineella myös millä tahansa näiden kahden polttoaineen seoksella. Ajoneuvon automatiikka tekee tarvittavat säädöt, kuljettajan ei tarvitse tietää millä polttoaineella ajetaan. Euroopassa CEN workshop on sopinut suosituksesta E85 polttoaineen vaatimuksiksi ja testimenetelmiksi (CWA 15293:2005). Etanoli on korrodoiva aine. Ongelmallisin tilanne syntyy, jos etanoli ja vesi pääsevät erkanemaan omaksi faasikseen. Alkoholeista metanoli on etanolia korrodoivampi yhdiste, minkä vuoksi etanolin metanolipitoisuus on rajoitettava hyvin alhaiseksi. Erityinen phe koe paljastaa hyvinkin pienet määrät happamia komponentteja etanolissa. phe lukema alle 6.5 merkitsee kasvanutta polttoainepumpun ja suuttimen vaurioriskiä, yli 9 arvo taas mahdollisia ongelmia muoviosille (Reynolds). Etanoli sisältää 35 p-% happea, mikä näkyy alhaisena lämpöarvona ja edelleen korkeana litramääräisenä polttoaineenkulutuksena. Puhtaan etanolin höyrynpaine on selvästi bensiinin höyrynpainetta alhaisempi, mutta silti jo pieni etanolilisäys nostaa bensiinin höyrynpainetta. Etanolia sisältävän polttoaineen
11 10 (38) bensiinikomponentin höyrynpaine onkin säädettävä normaalia alhaisemmaksi, jotta lopputuotteen höyrynpaine olisi hyväksyttävällä tasolla. Etanolin höyrystymislämpötila on korkea. Kylmissä lämpötiloissa korkean etanolipitoisuuden polttoaineilla esim. polttoaineen lämmitys on tarpeen kylmäkäynnistyvyyden ja käytön parantamiseksi. Etanolin leimahduspiste on korkea verrattuna bensiiniin (taulukko 2). Leimahduspisteellä tarkoitetaan alinta lämpötilaa, jossa polttoainehöyryt syttyvät palavasta liekistä. Leimahduspistettä alemmissa lämpötiloissa höyrystyminen on niin vähäistä, että syttymiskelpoista seosta ei synny. Bensiini-ilmaseos on syttymiskelpoinen, kun bensiiniä on seoksessa karkeasti 1 7 %. Esimerkiksi säiliöiden ilmatilassa bensiinin osuus on ylemmän syttymisrajan yläpuolella. Tyhjissä säiliöissä pienet bensiinijäämät voivat hyvin muodostaa ilman kanssa helposti syttyvän seoksen. Etanolin syttymisrajat ovat laajemmat. Toisaalta alarajalla etanolia tarvitaan bensiiniä enemmän syttyvän seoksen muodostumiseen, mutta vielä 19 tilavuus -% etanolia sisältävä ilmaseos on syttyvä. Myös liekin nopeus etanoli-ilmaseoksilla on stoikiometrisen seoksen läheisyydessä suurempi kuin bensiini-ilma seoksilla. Yleensä bensiinisäiliön putkissa seos on riittävän rikas estämään liekin etenemisen säiliöön. Etanolin laajemmista palamisrajoista johtuen vaara liekin etenemisestä säiliöön kasvaa. Syttymiskelpoisen seoksen syntymistä polttoainesäiliöön voidaan tarkastella myös lämpötiloina. Höyrystyminen on sidoksissa lämpötilaan ja syttymiskelpoinen ilma-polttoaineseos syntyy vain tietyllä lämpötilavälillä. SAE Technical Paper (www.srv.se, ) antaa lämpötila-alueeksi bensiinille o C ja o C E85 polttoaineelle. Maanalaisiin bensiinisäiliöihin ei tämän perusteella synny syttymiskelpoista seosta bensiinillä, mutta E85 polttoaineella syntyy. Edellä mainitun johdosta etanoli-bensiiniseosten syttymäriskien tarkempi tarkastelu muodosti yhden keskeisen osa-alueen Biojakelu-hankkeen tutkimuksista. Taulukko 2. Bensiinin ja etanolin tyypillisiä ominaisuuksia. Etanoli Bensiini Tiheys (g/l) 794 n. 740 C/H/O, p-% 52/13/ /12-15 Kiehumispiste (o) Höyrystymislämpö (MJ/kg) Tehollinen lämpöarvo (MJ/kg) 26.7 n. 43 Hyörynpaine / 38 C (kpa) Alempi syttymisraja (t-%) Ylempi syttymisraja (t-%) Stoikiometrinen ilma/polttoaineseos Leimahduspiste ( C) Polaarisena yhdisteenä alkoholi sekoittuu hyvin veteen, mikä on otettava huomioon mahdollisissa tulipaloissa. Vesisumu, kuivat kemikaalit, CO2 tai alkoholia kestävä vaahto ovat sopivia aineita sammutukseen. Yli 10 % alkoholia sisältävillä bensiineillä etanolista johtuvat seikat on huomioitava sammutuksessa.
12 11 (38) E85 säiliöiden, putkien ja antureiden materiaaleilta vaaditaan enemmän kuin tavanomaisien bensiinisäiliöiden vastaavien komponenttien materiaaleilta. Kirjallisuus ei anna selvää kuvaa siitä, mikä määrä etanolia bensiinissä vaikuttaa materiaalien kestävyyteen. 5 % etanolia on jo nykyisin hyväksyttävä osuus. E85 polttoaineen materiaalisuosituksia on listattu mm. E85 Handbook iin. Kirjallisuusselvitys jakeluasemilla käytettävien materiaalien yhteensopivuudesta eri biopolttonesteseoksille jätti kuitenkin siksi paljon avoimia kysymyksiä, että Biojakelu-hankkeessa tehtiin laajamittaiset koesarjat lisäymmärryksen saamiseksi Eetterit Eetterit ovat alkoholien tavoin korkeaoktaanisia happea sisältäviä komponentteja. Eettereiden hyviä ominaisuuksia alkoholeihin verrattuna ovat korkeampi lämpöarvo, parempi vesitoleranssi, pienempi korroosiovaikutus sekä pienempi vaikutus bensiinin höyrynpaineeseen. Yleisesti ottaen eettereillä on samat edut kuin alkoholeillakin ilman alkoholien haittapuolia. MTBE (Metyyli-tert-butyylieetteri) on eettereistä yleisimmin käytetty bensiinin seoskomponentti, ETBE (Etyyli-tert-butyylieetteri) ja TAME (Tert-amyylimetyylieetteri) ovat myös paljon käytettyjä komponentteja. Eetterit ovat polaarisia komponentteja, mutta eivät niin polaarisia kuin alkoholit. Ne sekoittuvat alkoholeja paremmin hiilivetypolttoaineisiin. Eetterit sisältävät vähemmän happea kuin vastaavat alkoholit, yleisimmin käytettyjen eettereiden happipitoisuus on %. Kun tavanomaisen bensiinin oksygenaattien määrää rajoitetaan happipitoisuudella, eettereitä voidaan sekoittaa bensiiniin enemmän kuin alkoholeja Kasviöljyjen esterit (biodieselit) Kasviöljyjen esterit sopivat melko hyvin dieselpolttoaineiksi tietyillä edellytyksillä ja varauksilla. Esterien puhtaus on erittäin tärkeää. Estereissä voi olla mukana triglyseridejä, glyserolia tai alkoholia, mahdollisesti myös pieniä määriä valmistuksessa käytetyn katalyytin metalleja. Glyseroli karstoittaa moottoria, samoin triglyseridit. Alkoholit alentavat leimahduspistettä ja ovat siten turvallisuusriski. Metallijäämät voivat vaikuttaa haitallisesti ainakin pakokaasujen jälkikäsittelyjärjestelmään. Esterit itsessään ovat polaarisia yhdisteitä, jotka liuottavat materiaaleja eri tavalla kuin tavanomaiset dieselpolttoaineet. Kasviöljyestereiden varastointikestävyys on selvästi huonompi kuin tavanomaisten dieselpolttoaineiden. Säilytyksen aikana esterit voivat polymerisoitua ja hapettua. Vesi, valo ja korkea lämpötila edistävät näitä ei-toivottuja reaktioita. Puoli vuotta on estereiden ohjeellinen varastoinnin maksimiaika. Estereiden leimahduspiste on korkea, esterit luokitellaan samaan turvallisuusluokkaan kuin tavanomaiset dieselpolttoaineetkin. Pienikin määrä alkoholia epäpuhtautena alentaa leimahduspisteen alle dieselpolttoaineelle sallitun rajan.
13 12 (38) Taulukkoon 3 on koottu dieselpolttoaineen laatuvaatimukset (EN 590:2004), standardin EN14214 kasviöljyestereille asettamat vaatimukset sekä rypsiöljyn metyyliesterin (RME) ja hydratun biopolttoaineen (tässä NExBTL) ominaisuudet. RME:n hyviä puolia ovat voitelevuus, aromaattivapaus ja alhainen rikkipitoisuus. Setaaniluku on nykyisten polttoaineiden tasoa. RME on biohajoava tuote. Siten mahdolliset vuodot eivät ole niin haitallisia kuin käytettäessä perinteisiä polttoaineita. Taulukko 3. Polttoainevaatimuksia ja biodieseleiden ominaisuuksia. Diesel, kesälaatu (EN 590:2004) FAME EN14214:2004 erään RMEn analyysitiedot HVO (NExBTL) Esteripitoisuus, t-% max 5 min 96,5 >98,7 - Kiehumispiste, C Tiheys / 15 C, kg/l ,860-0,900 0, C, mm2/s ,50-5,00 4, Samepiste, C max Jähmepiste C -13 CFPP, C max -15 Leimahduspiste, C >55 min. 120 >178 >60 Hiiltojäännös p-% <0.30 max. 0,30 <0,1 <0.30 Tuhka, p-% <0.01 max. 0,02 <0,01 <0.001 Rikki, mg/kg <50 max. 10,0 <1 0 Setaaniluku >51 min. 51,0 < Lämpöarvo, gross, MJ/kg Kuparikorroosio class 1 class 1 1 Vesipitoisuus, mg/kg max 200 max Kontaminaatiot, mg/kg max 24 7 Hapetuskestävyys, g/m 3 max 25 Hapetuskestävyys, 110 min. 6 >6,3 o C, h Fosfori, mg/kg max. 10,0 0,5 Happoluku, mg KOH/g max 0,50 Jodiluku max. 120 <113 Happoluku TAN, mg max ,17 KOH/g Vapaa glyseroli, p-% max. 0,02 <0,004 Glyseroli, p-% max. 0,25 0,18 Monoglyseridit, p-% max. 0,80 <0,01 Diglyseridit, p-% max. 0,20 0,16 Triglyseridit, p-% max. 0,20 0,07 Metanoli, p-% max. 0,20 <0,01 Na+K, mg/kg max. 5,0 <2,6 Ca+Mg, mg/kg max. 5,0 <0,5 Linolenihappo ME max 12,0 <9,5 >4 kaksoissidosta max. 1 <1
14 13 (38) 1.4 Hydrattujen dieseleiden ominaisuudet Tässä hydratut biopolttoaineet ovat yhtä kuin NExBTL-diesel. Se on normaali ja isoparafiinien seos vastaten ominaisuuksiltaan parhaita kaupallisia dieselpolttoaineita: GTL (Gas to Liquid) polttoainetta ja ruotsalaista MK1 polttoainetta. NExBTL on rikitön aromaattivapaa tuote, jonka setaaniluku on erittäin korkea (taulukko 3). Tiheys on ainoa suure, joka poikkeaa EN 590 standardin vaatimuksista. NExBTL:ää voidaan sekoittaa tavanomaiseen dieselpolttoaineeseen missä suhteessa tahansa. Jakelujärjestelmiin tai autoihin ei tarvitse tehdä muutoksia. Hydratut biodieselit eivät sisällä happea, kuten kasviöljyjen esterit. Samepiste voidaan säätää tuotannossa alueelle C (Rantanen, L. et al.). 1.5 Biopolttoaineiden käyttö moottoreissa Etanoli-bensiiniseokset Korkeaseosetanolipolttonesteitä (KSEP), joilla tarkoitetaan etanolibensiiniseospolttonesteitä joissa seoksen etanolipitoisuus on yli 10 mutta alle 90 tilavuusprosenttia (esimerkkinä E85), ei ole tarkoitettu tavanomaisin autoihin vaan niitä käytetään E85 vaatimukset suunnittelussa huomioon otetuissa FFV (Flexible Fuel Vehicle) autoissa. Tavanomaiset ajoneuvot eivät edes toimi kunnolla paljon etanolia sisältävällä polttoaineella. Etanolia voidaan sekoittaa tavanomaiseen bensiiniin pieniä määriä ilman, että se vaikuttaa kielteisesti ajoneuvoihin. Nykyisin Euroopassa maksimimäärä on 5 til-%. EU komissio on tehnyt ehdotuksen, jonka mukaan raja kohoaisi 10 %:iin (E10), tarkemmin sanottuna ehdotus on annettu muodossa korkeintaan 3.7 % happea bensiiniin. Saksalainen Mineralölwirtschaftsverband e.v. (MWV) on ottanut kantaa E10 bensiinin käyttöönottoon ilmaisemalla huolensa vanhan ajoneuvokaluston polttoainejärjestelmien korroosiovaurioiden lisääntymisestä. Mikäli alumiinin korroosio pääsee alkuun, sitä on miltei mahdotonta estää. Alumiinia sisältäviä komponentteja on vielä viime vuosina käytetty mm. polttoaineen ruiskutusjärjestelmissä sekä polttoainelinjojen liittimissä Kasviöljyjen metyyliesterit (FAME) dieselmoottoreissa Eurooppalainen dieselpolttoaine saa sisältää korkeintaan 5 % FAMEa. Pitoisuutta tai edes sitä, että polttoaine sisältää FAMEa, ei tarvitse ilmoittaa. Polttoaineen on täytettävä kulloinkin voimassa oleva EN 590 spesifikaatio, samoin FAMEn on täytettävä voimassa oleva EN spesifikaatio. Periaatteessa eurooppalainen FAME spesifikaatio on tehty RME käyttöä ajatellen, vastaavasti USA:ssa soijaöljyestereiden ominaisuudet ovat olleet lähtökohta.
15 14 (38) Moottorinvalmistajat luonnollisesti hyväksyvät kaikissa moottoreissa 5 % FAMEa sisältävän polttoaineen käytön. Mallikohtaisesti saatetaan sallia tiettyjä suurempia pitoisuuksia aina 100 %:iin asti. Näiden taustalla on perusteellisia kokeita mukaan lukien pitkät käyttökokeet. Esimerkiksi Sisu Diesel Oy sallii 100 % FAMEn käytön kaikissa moottoreissaan (lehdistötiedote ). Öljynvaihtoväli sekä öljy- ja polttoainesuodattimen vaihtoväli on kuitenkin puolitettava. Sisu Diesel suosittelee myös erillisen esisuodattimen asentamista polttoainelinjaan. Deutz antaa vastaavan suosituksen öljynvaihtovälistä. Lisäksi kielletään lisäämästä polttoainesyöttöä ja maksimikuormaksi hyväksytään 80 % dieselpolttoaineella hyväksytystä maksimikuormasta. Kumiletkut ja mahdolliset polttoainepumppujen kalvot on vaihdettava vuosittain. Lisäksi polttoainesuodatin pyydetään vaihtamaan käyttötunnin kuluttua, jos siirrytään tavanomaisesta dieselpolttoaineesta korkean FAME pitoisuuden polttoaineeseen. Yli neljän viikon seisokkeja pyydetään välttämään. (Lähde: Deutz at Agritechnica, ) Yleisesti voidaan todeta, että vanhat moottorit kestävät pääsääntöisesti FAMEa paremmin kuin uusimmat mallit. Uusissa common-rail polttoainejärjestelmän omaavissa moottoreissa on ilmennyt ruiskutussuuttimen neulan jumiutumista ja tehon alenemista korkean FAME prosentin polttoaineilla. Ongelmat korostuvat käynnistettäessä moottori pitkän tauon jälkeen. Yleisesti dieselmoottoreiden polttoaineen ruiskutuspaine on kohonnut viime vuosina. Korkea paine merkitsee pieniä välyksiä ja toleransseja, mikä merkitsee entistä suurempia vaatimuksia polttoaineen puhtaudelle / puhtaana pitäville ominaisuuksille.
16 15 (38) 2 Biojakelu-hankkeen tavoitteet Uuden teknologian käyttöönottoon liittyy aina riskejä, jotka tulee tunnistaa ja hallita, jotta liiketoiminta voisi muodostua kannattavaksi. Biopolttonesteet eivät muodosta tässä suhteessa mitään poikkeusta. Kun esim. etanolia sekoitetaan bensiiniin nykyistä suurempina pitoisuuksina, aiheuttaa se uudenlaista vanhenemisrasitusta polttonestejakeluketjun laitteistoille ja materiaaleille: säiliöille, imuputkistoille, letkuille, tiivisteille, öljyn erottimille, erilaisille mittareille, jne. Bensiinijakeluun suunnitellut mittalaitteetkaan eivät välttämättä toimi oikein biopolttonesteillä ilman muutoksia. Bensiini-etanoliseoksiin liittyy myös nykyisiä polttoaineita suurempi syttymäriski, joka asettaa omia vaatimuksia laitteistolle ja jakeluketjulle, jotta polttonestejakelu voidaan toteuttaa turvallisesti. Ellei biopolttonesteiden turvalliseen jakeluun liittyviä tekijöitä tunnisteta ja hallita ennalta, riskinä on toimittaa ja hankkia vääränlaisia laitteita, jotka joudutaan vaihtamaan suunniteltua aikaisemmin tuoden mukaan lisäkustannuksia ja katkoksia polttoainejakelussa. Liiketoimintanäkökulmasta keskeinen kysymys onkin: Miten varmistetaan uusinvestointien käyttökelpoisuus pitkälle tulevaisuuteen? Toista näkökulmaa edustaa historia. Tätä näkökulmaa vasten toinen liiketoiminnan kannalta keskeinen kysymys on: Miten varmistetaan tällä hetkellä käytössä olevien jakeluasemien turvallinen toiminta ja toimivuus biopolttoaineilla? Nämä olivat ne kaksi keskeistä kysymystä, joihin Biojakelu-hankkeessa lähdettiin etsimään vastauksia. Yleisenä tavoitteena Biojakelu-hankkeessa oli kehittää biopolttonesteiden jakeluun liittyvän arvoverkoston eri yritysten valmiuksia toteuttaa biopolttonesteiden jakelu liiketoiminnallisesti kestävällä ja turvallisella pohjalla. Tämä työ jatkuu yrityksissä vielä Tekes-hankkeen päätyttyä. Yrityskohtaiset kehitysintressit riippuvat siitä, missä osaa arvoketjua yritys toimii. Energia- ja jakeluyhtiöiden keskeisenä tavoitteena on kehittää ratkaisuja koko prosessin turvalliseen hallintaan terminaalilta asiakkaan tankille saakka läpi jakeluaseman elinkaaren ja täten varmistua, että erilaisia biokomponentteja voidaan tulevaisuudessa käyttää nykyistä suurempina pitoisuuksina. Jakeluaseman laitteiden ja järjestelmien valmistajien ja toimittajien tavoitteena on sellaiset tuotteet, jotka mahdollistavat turvallisen, luotettavan ja tehokkaan polttoainejakelutoiminnan myös tulevaisuuden biopolttonesteillä. Laitteiden ja järjestelmien huollon kannalta huoltotarpeen oikea tunnistaminen on tärkeätä. Jakeluasemien ja mittarikenttien suunnittelua ja urakointia harjoittavien yritysten tavoitteena on kehittää ja löytää koko jakeluaseman elinkaaren kestävät turvalliset, toimivat ja ympäristöystävälliset ratkaisut biopolttonesteiden jakeluun.
17 16 (38) 3 Materiaalien ja biopolttonesteiden yhteensopivuus 3.1 Perusperiaatteet Metallien yhteensopivuus hiilivetyseosten kanssa on ongelmatonta, paitsi yhdessä suhteessa. Jos seokseen sitoutuu/pääsee vettä seurauksena on metallin sähkökemiallinen korroosio. Etanolilla on kyky sitoa itseensä vettä ja tämän seurauksena metallien korroosio on otettava huomioon. Delphin lehdistötiedotteessa helmikuulta 2007 asia on ilmaistu näin: "People often say that the biggest problem with high ethanol contents is that it is very corrosive, but this isn't true," said Julie Galante-Fox, a biofuels specialist at Delphi's technical centre in Rochester, N.Y. (USA). "The biggest issue is that ethanol is hygroscopic. It absorbs water easily, which causes the fuel to dissolve corrosive salts from any available source it comes into contact with. It's not the ethanol that is corrosive, it's what it brings with it." (Delphi Corporation, Luxembourg, Press Release: February 15, 2007) Etanolin ja veden yhteisvaikutus korostuu joidenkin metallien kohdalla. Kemiallisesti etanoli on happo. Metallit, joilla on taipumus muodostaa lievästi happamassa liuoksessa nopeasti liukenevia hydroksideja, ovat alttiita etanolin ja veden yhteisvaikutukselle. Muovien ja kumien kestävyyttä selvitettäessä peruskysymyksen muodostaa, miten paljon ja missä ajassa materiaaliin imeytyy polttoainetta. Tätä säätelee ns. kemiallisen potentiaalin (aktiivisuuden) ero liuoksessa olevan ja materiaalin sisään absorboituneen molekyylin välillä. Kaavana ilmaistuna se on Kaava 1. = o +RT ln(a/a o ), missä = aineen kemiallinen potentiaali R = yleinen kaasuvakio 8,314 J/mol K T = lämpötila Kelvin asteissa 273,15 + C a = aineen aktiivisuus, joka pienillä pitoisuuksilla on likimain sama kuin liuenneen aineen pitoisuus (mol/dm 3 ) liuoksessa. alaindeksi o tarkoittaa perustilaa eli 273,15 K, 101,325 kpa, 1 mol/dm 3 (tai 0 C, 1 atm, 1 mol/l) Kaavassa on lämpötilatekijä eli tapahtumat kiihtyvät lämpötilan noustessa. Aktiivisuuden merkitys näkyy mm. kuvassa 3 olevasta kaaviosta.
18 17 (38) Kuva 3. Etanolin, tolueenin ja iso-oktaanin aktiivisuus polttoaineseoksessa (English). Muoviin/kumiin imeytynyt liuotin saa aikaan erilaisia vaikutuksia, kuten: Kemialliset reaktiot polymeerimatriisin kanssa (värjäytyminen, turpoaminen) Erilaisten stabilisaattoreiden ja lisäaineiden uuttautuminen pois (antioksidantit, lämpöstabilisaattorit, pehmittimet) Imeytyneen liuottimen vaikutukset polymeerin mekaanisiin ominaisuuksiin (pehmeneminen, delaminoituminen, haurastuminen) 3.2 Koejärjestelyt Biojakelu-hankkeen alussa tehty kirjallisuusselvitys jakeluasemilla käytettävien materiaalien yhteensopivuudesta eri biopolttonesteseoksille jätti paljon avoimia kysymyksiä, minkä johdosta hankkeessa tehtiin laajamittaiset koesarjat tarvittavan ymmärryksen saamiseksi. Kokeiden tavoitteena oli tutkia, mitä vaikutuksia eri polttoaineseoksilla on polttoainejakeluketjussa Suomessa tällä hetkellä käytössä oleviin materiaaleihin. Materiaalit olivat pääasiassa muovi- ja kumimateriaaleja. Metalleista tai metallipinnoitetuista materiaaleista sinkityt osat, alumiini ja messinkiosat olivat testattavina. Ruostumattomasta teräksestä tehtyjä materiaaleja ei ollut testeissä, koska niiden tiedetään kestävän kaikkia polttoaineita. Projektiin osallistuneet yritykset toimittivat materiaalinäytteitä ja esitietoja siitä, onko materiaali kosketuksissa polttonesteeseen jatkuvasti vai altistuu vain polttoainehöyryille. Polttoainehöyryille altistuvien materiaalien pinnoille voi kondensoitua ajoittain polttoainetta lämpötilan muutosten takia. Kokeissa nämä materiaalit testattiin siten, että purkin pohjalle valutettiin vain tilkka polttoainetta. Pääosa materiaalista oli tällöin polttoainehöyryille altistettuna.
19 18 (38) Kokeissa käytetyt polttoaineseokset toimitti Neste Oil Oyj ja ne olivat: Tavallinen 95 oktaaninen bensiini (merkitty BE95), 10 til-% etanolia sisältävä bensiini (E10), 22 til-% eettereitä (MTBE, ETBE) sisältävä bensiini (merkitty BE+EE), 85 til-% etanolia sisältävä polttoaine (E85). Tavallinen diesel (DIES) NExBTL diesel (D100) ja FAME (RME) esterityyppinen biodiesel rypsiöljystä Polttonesteiden tarkemmat koostumukset on esitetty Taulukoissa 4 ja 5. Taulukko 4 Biojakelu-testeissä käytettyjen bensiiniseosten koostumus (Lähde: L. Rantanen-Kolehmainen, Neste Oil Oyj) Laatu BE95R E10 EetteriBE E85 Tiheys kg/m Aromaatit vol% Alkaanit ja Sykloalkaanit vol% Olefiinit vol% Happipitoisuus m% 2,3 3,8 3,9 30 Etanoli vol% MTBE, ETBE, TAME-eetterit vol% Oksygenaatit Yhteensä vol% BE95R = Markkinalaatuinen 95 bensiini, joka sisältää happiyhdisteinä eettereitä E10 = Bensiini, joka sisältää 10 til-% etanolia mutta ei sisällä eettereitä EetteriBE = Markkinalaatuinen bensiini, jonka eetteripitoisuutta on lisätty Hapen määrää vastaa E10 bensiiniä E85 = Polttoaine, joka sisältää nimellisesti 85 til-% etanolia
20 19 (38) Taulukko 5 Biojakelu-testeissä käytettyjen diesel-seosten koostumus (Lähde: L. Rantanen-Kolehmainen ja Martti Mäkelä, Neste Oil Oy) Laatu DIR0/-10 NExBTL FAME(RME) Tiheys kg/m Aromaatit vol% Alkaanit ja Sykloalkaanit vol% Olefiinit vol% Happipitoisuus m% Oksygenaatit Yhteensä vol% DIR 0/-10 = Markkinalaatuinen kesädiesel NExBTL = Hydrattu kasviöljy diesel, NExBTL FAME (RME) = rypsiöljyn metyyliesteri -biodiesel Muovi- ja kuminäytteitä testattiin sekä 1000 h että 3000 h altistusajoilla. Metallinäytteet testattiin 3000 h testillä, jotta mahdollinen korroosiovaikutus tulisi riittävästi esille. Testeihin toimitetut materiaalit testattiin joko upottamalla ne kokonaan polttoaineseokseen tai valuttamalla vain pieni määrä polttoainetta lasipurkin pohjalle, jolloin suurin osa materiaalinäytteestä oli polttoainehöyryssä. Testiajan jälkeen näytteet otettiin pois. Selvästi näkyvät muutokset kuten pehmeneminen ja turpoaminen tutkittiin tällöin. Kokeiden jälkeen näytteiden annettiin kuivua vakiopainoon huoneenlämmössä ja pysyvä painonmuutos määritettiin ennen koetta punnittujen näytteiden osalta. Pumppuletkut ja maanalaiset putkistomateriaalit testattiin kahdella tavalla: upottamalla pala letkua kokonaan polttonesteseokseen ja täyttämällä molemmista päistään suljettu pala letkua polttonesteellä. 3.3 Tulokset Yleistä Tuloksista voidaan yleisesti sanoa, että muovi- ja kumimateriaaleilla 3000 h:n testiaika ei tuonut uutta tai erilaista tulosta verrattuna 1000 h:n testiaikaan. Näiden materiaalien osalta testejä voi tulevaisuudessa tehdä siten 1000 h:n altistusajalla. Metalleilla käytetty 3000 h testiaika oli riittävä tuomaan esiin joitakin muutoksia.
21 20 (38) Metallit Muutokset olivat kuitenkin niin vähäisiä, että vastaisuudessa kokeissa on suositeltavampaa käyttää jopa 5000 h testiaikaa. Tulokset on seuraavassa eritelty materiaaliryhmittäin. Testien tuloksia tarkastellaan myös verrattuna kirjallisuuden antamiin tietoihin. Yksityiskohtaiset painonmuutokset ja kokeen jälkeen tehdyt visuaaliset havainnot on raportoitu aiemmin luottamuksellisessa tutkimusraportissa VTT-R Testien antaman yleiskuvan mukaan vain E85 vaatii muutoksia materiaaleihin. Tavallinen bensiini (BE95R), eetteripitoinen koebensiini (BE+EE) ja etanolibensiini (E10) ovat materiaalien suhteen samanveroisia. Näillä bensiiniseoksilla kaikki nykyiset materiaalit ovat käytettävissä muutoksitta. NExBTL diesel ei vaadi muutoksia tavalliseen dieseliin verrattuna. FAME vaikuttaa elastomeereihin (kumeihin) pehmittimien lailla. Tämä on otettava huomioon erityisesti tasotiivisteillä ja tankkausletkuilla. Metalleista vain sähkösinkitty pinta ja seostamaton alumiini olivat kehittäneet alustavia pistesyöpymiä E85 seoksessa. Kirjallisuuden mukaan sinkkiosia ei suositella etanolin kanssa käytettäväksi ja alumiini pitäisi aina suojapinnoittaa. Suojapinnoitteeksi suositellaan anodisointia (kestää kulutusta, mutta on sähköisesti eriste) tai kemiallista nikkeliä (kestää kulutusta ja on sähköä johtava). Testissä mukana olleet seostetut alumiinit olivat selvinneet hyvin. Kirjallisuudesta ei näille seoksille löydy selviä ohjeita käytettävyydestä. Alumiinin anodisointi tarjoaa epäsuoran tavan tarkastella materiaalin sopivuutta etanolipitoisille polttonesteille. Etanolin kyky imeä seokseen vettä lisää seoksen korrodoivia ominaisuuksia. Anodisointi on periaatteessa alumiinin korroosio-ominaisuuden hyväksikäyttöä. Jos alumiini on helposti anodisoitavissa - kuten puhdas seostamaton alumiini on - on se myös helposti syöpyvää. Runsasseosteiset alumiinit ovat hankalia anodisoida, joten tätä taustaa vasten näiden alumiinilaatujen kestävyys testissä vastaa niiden anodisointiominaisuuksia. Myös messinkiosissa todettiin koneistettujen kiiltävien pintojen tummentumista. Tällaista tapahtuu normaalistikin esim. kaupunki-ilmassa. Messinki sisältää sinkkiä, joten sen pitäisi syöpyä etanolipitoisissa polttonesteseoksissa. Kirjallisuuden mukaan messinkiosia ei saa enää käyttää E85 seoksissa. Tässäkin suhteessa tulos ja kirjallisuustiedot eivät vastanneet toisiaan. Messinkiseoksia käytetään vesikalusteissa ja tällainen messinkiseos todennäköisesti kestää myös etanolin vaikutuksen. Näissä messinkiseoksissa sinkin pitoisuus on selvästi alle 40% ja niihin on lisätty sopivia seosaineita inhiboimaan sinkinkatoa. Muilla polttoaineilla ei ollut vaikutusta metallinäytteisiin. Ruostumaton teräs kestää kaikkia polttoaineita Muovit ja elastomeerit (kumit) Muoviin imeytyvät hiilivedyt kellastuttivat. Poikkeuksena NExBTL diesel, jolla ei ollut tätä vaikutusta
22 21 (38) Polyolefiinit (polypropeeni ja polyeteeni) eivät liuenneet mihinkään polttonesteseokseen. Samoin fluorimuovit eivät liukene mihinkään polttonesteseokseen. Täyteainepitoinen polypropeeni menetti vähäisesti jäykkyyttään muissa paitsi E85 seoksessa. Jäykkyys vähenee, koska täyteaineena käytetyn talkin ja polypropeenimatriisin väliin imeytyy hiilivetyjä, jotka ikään kuin voitelevat rakennetta. Pehmeneminen täyteaineen kautta materiaaliin imeytyvän liuottimen vaikutuksesta on sitä voimakkaampaa, mitä enemmän täyteainetta (muovi)materiaali sisältää. PVC on käytössä sekä putkina (kova PVC) että kaapelien vaippana (pehmeä PVC). Pehmeästä PVC materiaalista liukenevat pehmittimet pois ja seurauksena on kovettuminen. Materiaali muuttuu hauraaksi ja halkeilee ja murtuu palasiksi ajan mittaan. Testin 3000 h aikana haurastuminen oli edennyt niin pitkälle, että kaapelien vaippa jo halkeili taivutettaessa. Kova PVC putki ei ollut muuttunut miksikään kokeessa. Polyesteri-tyypin polyuretaani (jäykkä PUR) kesti hyvin 3000h testin. Etanoliseoksilla kiilto oli kuitenkin osin hävinnyt, joten pientä reagointia oli tapahtunut. Kloorikautsu ja nitriili säilyttivät elastisuutensa. Samoin SBR-kumi, vaikka se liukeni ja turposi paljon. Tavallinen vulkanoitu musta kumi, jota käytetään esim. kiilahihnoissa, ei kestä mitään polttonestettä. Kumien kestävyyteen vaikuttaa niiden täyteaineiden laatu ja seoksen koostumus. Tämä tuli esille nitriilikumisten näytteiden testeissä. Osa nitriilikumisista näytteistä menetti joustavuutta, osa ei. Yhdellä nitriilikumilla tapahtui karkeiden täyteaineiden kohdilla turpoamista. Todennäköistä on, että tähän vaikuttaa joko se, että nitriilikumiksi on merkitty seos, jonka pääosa on nitriiliä ja osa jotain muuta tai täyteaineen karkeus on näytteissä eri. Täyteaineiden karkeudella tiedetään olevan vaikutusta elastisuuteen. Kumien ja muovien nimeäminen tapahtuu seoksen pääkomponentin mukaan. Siten komponenttien seossuhteet, täyteaineet ja prosessointiapuaineet voivat vaihdella eri valmistajien kesken hyvin suuresti. Yksinkertaista suositusta jonkin materiaalin kestävyydestä on tästä syystä vaikea antaa. Vain materiaalin testauksella voi siihen saada selvyyden Maanalaiset poltoaineputkistot Testissä ei ollut mukana ruostumattomasta teräksestä valmistettuja putkistonäytteitä, koska niiden tiedetään kestävän. Polyeteenivaippaisia putkistomateriaaleja oli kolme. Kaikki kolme ovat käyttökelpoisia. Valkoinen korrugoitu putkimateriaali vain kellastui. Suljetuista putkinäytteistä ei ollut haihtunut polttonestettä seinämien läpi. Niissä ei todettu mitään muutoksia. Korrugoidun putkinäytteen tulppauksessa käytetty
23 22 (38) sinkitty tulppa oli selvästi reagoinut E85 seoksessa. Tämä tulos edelleen vahvistaa sitä, että sinkki ei sovi käytettäväksi mikäli seoksessa on runsaasti etanolia. On huomautettava, että nykyisin käytössä olevat ns. kaksoiskerrosputket ovat erinomaisia ja niillä tulisi korvata vanhemmat yksivaippaiset PE-putket, mikäli jakeluasemalla tehdään etanoliseoksiin liittyviä muutostöitä Pumppuletkut Nykyiset diesel-letkut soveltuvat hyvin myös NExBTL polttonesteelle. FAME:lla on kumimateriaaleihin pehmittävä vaikutus, mikä tulee ottaa huomioon käytännössä. E85 seokselle soveltuu vain polyesteripohjainen polyuretaani. Muilla polttonesteillä (BE95R, E10 ja BE+EE) voidaan käyttää tavalliselle bensiinille sopivaa letkua, kuten tähänkin asti. Suljettujen letkujen testin kesto oli 3500 h Venttiilit, liitoskappaleet yms. Perinteisistä putkiliitoksista liima + pellava - putkiliitos on suositeltavampi kuin pelkkä liima. Liima liukenee, jolloin pelkkään liimaan perustuva liitos voi alkaa vuotaa ajan mittaan. Pellava toimii liukenemisen hidasteena ja on siten parempi ratkaisu. Testeissä olleen 1¼ palloventtiilin avaamisessa oli testin jälkeen jäykkyyttä E10 ja BE+EE poltonesteseoksilla. Kun venttiili saatiin kääntymään, ei tällaista ollut enää todettavissa. Kyseessä lienee muovin ja teräksen jumiutuminen kiinni toisiinsa, jota tapahtuu, jos venttiili on pitkään samassa asennossa. NExBTL oli tihkunut pallon ja tiivisteen väliin. Käytännössä tällainen voi merkitä sitä, että venttiili tihkuu, vaikka sen pitäisi olla kiinni Säiliöiden pinnoitteet Jotkut testatuista säiliöiden pinnoitteista (epoksimaaleista) himmenivät selvästi E85 seoksen vaikutuksesta. Muilla polttonesteillä ei tätä vaikutusta esiintynyt. Pinnoitteilla ei 3000 h testiaikana todettu muita muutoksia. Himmeneminen johtuu sideaineen hitaasta liukenemisesta, mutta epoksilla se kohdistuu pintaan, joten pinnoitteen suojausominaisuudet eivät ilmiön vaikutuksesta muutu. Kun tiedetään, että himmeys johtuu alle 2 µm suuruisista korkeuseroista pinnoitteessa, ilmiö ei ole vakava etenkin, kun säiliöpinnoitteiden suosituspaksuudet ovat yli 200 µm. 3.4 Keskustelua Kumit olivat testeissä kaikkein eniten reagoivia materiaaleja. Biopolttonesteet lukuun ottamatta NExBTL-dieseliä liuottivat kumista ainetta. Osalla kumeista tämä johti materiaalin kovettumiseen. Liuotusvaikutuksesta huolimatta useimmat olivat kuitenkin säilyttäneet elastisuutensa, mutta turvonneet voimakkaasti. NExBTL aiheutti yleensä vain turpoamista ja pehmenemistä kumeissa. Liuottava vaikutus, silloin kun sitä esiintyi, oli vähäistä. Tavallinen diesel ei eronnut NExBTL polttonesteestä. FAME vaikutti selvästi kumien elastisuuteen. Tämä aine toimii pehmittimen tavoin imeytyessään elastomeereihin (kumeihin).
24 23 (38) Tasotiivisteissä tämä voi ajan mittaan johtaa tiivisteen luistamiseen pois paikaltaan. Muunlaista vaikutusta ei voinut todeta Tavanomainen BE95R vaikutti sekin moniin materiaaleihin. E10 ei eroa paljoakaan tavanomaisesta 95 oktaanisesta bensiinistä. Eetteripitoinen bensiini näyttäisi tulosten perusteella olevan joillekin kumimateriaaleille aggressiivisempi kuin muut polttonesteseokset. Mitään suurta eroa tavalliseen bensiinin nähden ei kuitenkaan ole. Testipolttoaineissa ei ollut vettä mukana. Veden tiedetään vaikuttavan voimakkaasti metallien korroosiota kiihdyttävästi. Jos veden pääsy säiliöihin ja polttoainelinjoihin saadaan estettyä, vältytään monelta ongelmalta. Vettä voi kirjallisuuden mukaan olla E85 polttoaineessa enimmillään noin 5 p-%. Tilavuusosuutena se on n. 4,5 %. Veden vaikutus kohdistuu metalleiden lisääntyneenä korroosiona ja pinnoitteiden (maalien) kuplimisena. Maalien kupliminen on vältettävissä, valitsemalla upotusrasitukseen soveltuvat maaliyhdistelmät, jotka kestävät myös hiilivetyjen vaikutusta. Kyseiset maalit ovat yleensä kaksikomponenttisia epokseja. Veden mukaantulo muuttaa suosituksia metallien osalta seuraavasti. Hiiliteräs syöpyy veden tullessa mukaan ja se täytyy suojata kokonaan esim. pinnoittamalla upotusrasitukseen soveltuvalla epoksilla. Alumiini- ja sinkkiosien osalta aiemmin raportissa ilmoitetut suositukset eivät muutu. Messingissä voi tapahtua sinkinkatoa veden tullessa mukaan. On siksi suositeltavaa käyttää sinkinkatoa kestäviä messinkiosia polttoainelinjoilla. Muovi- ja kumimateriaaleista vain nailoniin imeytyy vettä enemmälti. Nailonissa vedellä on materiaalia lujittava ja sitkistävä vaikutus, joten veden imeytyminen tähän materiaaliin itse asiassa parantaa materiaalin ominaisuuksia. Muovi- ja kumimateriaaleille ei siten veden läsnäolosta voi katsoa olevan haittaa. Hankkeessa tehtyjen kokeiden perusteella vesi erottuu E10 seoksesta yhdessä etanolin kanssa etanoli-vesi seokseksi. Sen sijaan E85 sitoo vettä itseensä enemmän ja veden määrän tullessa liian suureksi erottuvat vesi ja etanoli omaksi faasikseen. Kondenssiveden ongelmaa ei kentältä saatujen tietojen mukaan ole juurikaan esiintynyt nykyisillä bensiinilaaduilla. Bensiinit sisältävät eettereitä, jotka kuten etanolikin ovat polaarisia yhdisteitä. Tällaiset yhdisteet vievät mukanaan kondenssivettä pois lähes sitä mukaan, kun sitä säiliöön normaalitilanteessa syntyy. On siten todennäköistä, että E10 laadulla kondenssivesi-ongelmaa ei esiinny sen enempää kuin nykyisillä bensiinilaaduillakaan. Dieselpolttoaineen kyky sitoa vettä on bensiiniä heikompi. Vanhasta puretusta jakeluasemasta otetut putkinäytteet paljastivat tämän. Bensiiniputkistot olivat puhtaita, mutta dieselputki oli ohuen ruostekerroksen peitossa. Varastosäiliössä oli todennäköisesti kondenssiveden vaikutuksesta tapahtunut korroosiota ja ruoste oli vähitellen kulkeutunut ja peittänyt putken sisäpinnan. Todennäköisesti nämä seikat pitävät paikkansa myös NExBTL tuotteellekin. FAME on rasvahappojen metyyliesteri. Luonteensa takia se on altis pilaantumiselle (biofouling), etenkin jos siihen pääsee sitoutumaan vettä. Se on